I forsøget på at gøre Aalborg Kommune 'grønnere', indkøbte man sidste år 10 elbiler. I år følger endnu 15 elbiler. Det skriver dr.dk. Men de almindelige benzin- og dieseldrevne biler må tage en tørn mere for de ansatte i Aalborg Kommune indtil sommer. De bestilte elbiler er nemlig udsolgt fra fabrikken. - Fabrikken kan simpelthen ikke følge med. Bilerne er i restordre nede i Frankrig, fortæller Kim Olsen, der er teamleder i teknisk service hos Aalborg Kommune. De ansatte skal køre Renault Zoe Aalborg Kommune har valgt at bestille 25 elbiler indtil videre - af mærket Renault Zoe. Bilen kan nemlig køre langt nok på en opladning til de ansattes behov. Det erfarer dr.dk. - Især i yderdistrikterne har sygeplejen brug for biler, der med sikkerhed kører langt nok. Her efterspørger vi en model med en radius på 300 kilometer. Men den er altså udsolgt, fortæller Kim Olsen.
Fransk fabrik kan ikke følge med de mange bestillinger på den populære Renault Zoe. Aalborg Kommune må vente frem til sommer.